**XVII. DR. SZEGEDI ERVIN MEGYEI FIZIKAVERSENY**

**meghirdetése a 2024/25. tanévre**

A versenyt a Debreceni Egyetem Kossuth Lajos Gyakorló Gimnáziuma és Általános Iskolája gimnáziumi fizika szakcsoportja szervezi.

*A verseny célja:*  a megyében fizikából tehetségesek felismerése, a tantárgy népszerűsítése, a névadó előtti tisztelgés.

*A verseny résztvevői:*  a versenyen Hajdú Bihar megye középiskoláinak tanulói indulhatnak 9-12. (13) évfolyamig. Egy iskolából évfolyamonként öt fő versenyző indulhat.

*A verseny kategóriái:*

Évfolyamonkénti kategóriákban zajlik a verseny. A megoldandó feladatok a tanult tananyagra épülnek. A nyelvi előkészítő osztályban tanulók a tanult évfolyamnak megfelelő kategóriában indulnak.

*A verseny részvételi költsége:*  nincs részvételi költség

*Nevezési időszak:*  **2025. február 19. – 2025. március 18-ig.**

*Nevezési cím:* **varga.tamas@kossuth-gimn.unideb.hu** vagy **telefon 06-52-518-670/73890 mellék**

*A verseny fordulói:* a verseny egyfordulós

*A forduló időpontja:* **2025. március 22. (szombat) 10-12. óra.**

*A verseny helyszíne:* DE Kossuth Lajos Gyakorló Gimnáziuma és Általános Iskolájának székhelye, Debrecen, Csengő utca 4.

*A verseny értékelése:* A megoldásokat évfolyamonként külön értékeljük.

*A verseny díjazása:* az első három helyezett évfolyamonként oklevél és tárgyi jutalom díjazásban részesül.

*Az eredményhirdetés időpontja:* **2025. március 22. (szombat) 14 óra.**

A dolgozatok írása és az eredményhirdetés közötti időszakban szakmai programról gondoskodunk a diákok számára.

**Tájékoztató a verseny szabályairól**

* A feladatsorról a szervezők helyben gondoskodnak
* A verseny két részből áll
	+ tesztlap kitöltése: versenyidő 30 perc, használható eszköz: számológép
	+ numerikus feladatmegoldás: versenyidő 90 perc,

használható eszköz: könyv, saját nyomtatott vagy írott segédanyag, számológép. De telefon és egyéb kommunikációs eszköz nem megengedett.

A megoldásokat a tanulók az iskola által biztosított A/4-es lapokra készítik el – feladatonként külön.

* A két versenyrész szünet nélkül követi egymást

**A versenyfeladatok javítására szívesen vesszük a kollégák jelentkezését, illetve mindenkit szeretettel várunk az eredményhirdetésre.**

Debrecen, 2024. december 18.

*Mindenkinek eredményes versenyzést kívánnak*

*a verseny szervezői*